A BIZOTTSÁG 1164/2007/EK RENDELETE
(2007. október 4.)
egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Holsteiner Karpfen (OFJ))
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1), és különösen annak 7. cikke (4) bekezdésének első albekezdésére,
mivel:
(1)
Az 510/2006/EK rendelet 6. cikke (2) bekezdése első albekezdésének megfelelően és 17. cikke (2) bekezdésének alkalmazásában az Európai Unió Hivatalos Lapjában közzétették (2) a „Holsteiner Karpfen” elnevezés bejegyzésére irányuló, Németország által benyújtott kérelmet.
(2)
Az 510/2006/EK rendelet 7. cikke szerinti kifogási nyilatkozat érkezett a Bizottsághoz. Tekintve, hogy ezt a kifogási nyilatkozatot a későbbiekben visszavonták, a szóban forgó elnevezést be kell jegyezni,
ELFOGADTA EZT A RENDELETET:
1. cikk
Az e rendelet mellékletben található elnevezést be kell jegyezni.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. október 4-én.